Men først måtte han komme [[Mussolini]] til undsætning: Den italienske [[Balkankrigen (1940–1941)|Balkankrig]] gik dårligt; særlig så det alvorligt ud i [[Grækenland]]. Selv om den tyske erobring af [[Balkanhalvøen|Balkan]] også tjente til at sikre den sydlige flanke mod Middelhavet, kom dette felttog til at forsinke det planlagte angreb på [[Sovjetunionen]] yderligere. Invasionen med kodenavnet [[Operation Barbarossa]] kom først i gang den [[22. juni]] 1941. Den nationalsocialistiske propaganda forklarede angrebet som antikommunismens, antibolsjevismens og den vesterlandske kulturs kamp mod det "asiatiske barbari" og den "jødiske bolsjevisme". Propagandaen var i sin nedværdigende omtale af de slaviske folk i høj grad med til at give de tyske soldater en følelse af, at de snarere kæmpede mod dyr end mod mennesker. Felttoget var egentlig snarere et røver- og erobringstogt. Det havde til hensigt at erobre "[[Lebensraum]]" (livsrum) for det "[[Arier|ariske]] herrefolk" og gøre de undertrykte befolkninger til slaver eller udrydde dem. I øvrigt havde den tyske hær slet ikke forsyningskapacitet nok og det blev løst kynisk af Hitler ved at beordre hæren til at røve mad fra civile i de besatte områder, selvom øverste general for logistik advarede om at det ville betyde sultedøden for de lokale. Denne ordre betød også at iværksættelsen af angrebet kunne fremskyndes med mindst et år.
Vegetarer Død Kriminalitet